钦定古今图书集成/明伦汇编/氏族典/第203卷 > 高延宗
## 钦定古今图书集成/明伦汇编/氏族典/第203卷 > 高延宗

按《北齐书安德王延宗传》：“安德王延宗，文襄第五子
也。幼为文宣所养，年十二，犹骑置腹上，问欲作何王？
对曰：‘欲作冲天王’。文宣问杨愔，愔曰：‘天下无此郡名，
愿使安于德’。于是封安德焉。为定州刺史。后历司徒、
太尉、相国、并州刺史，总山西兵事。后主奔邺，在并，将
率咸请延宗即皇帝位，改武平七年为德昌元年。周”
军围晋阳，延宗战力屈，走至城北，于人家见禽。未几，
周武诬后主及延宗等云“遥应穆提婆反使。”并赐死。